  Майя Бывальцева Удмуртиын 2 сюрс пала эм ужасьёс оштолэзь понна ватсаса коньдон басьтӥзы. Али куартолэзь понна тыронъёсты чотало. Со сярысь онлайн-конференци дыръя элькунысь тазалыкез утёнъя министр Георгий Щербак ивортӥз. Эм ужасьёслы тыронъёс пумысен валтӥсь ужпумъёс сэрттэмын-пертчемын. Туннэ ужез азьланьтӥськомы. Ми коньдон висъянэз чаклась ёзэсъёсын, прокуратураен но следствиосъя комитетэн, куспы возиськом Георгий Щербак, Удмуртиысь тазалыкез утёнъя министрГеоргий Щербак озьы ик со элькунын улӥсьёслы эм юрттэт сётон сярысь вераз. Гемодиализ, хурурги ортопедия, сюлэм-сэр хирургия, онкология ӧръёсъя юрттэт дышем радлыкъя мынэ, со ӧз но дугдылы. Озьы ик туберкулёз но психической висёнъёсъя юрттэт сётӥське Георгий Щербак, Удмуртиысь тазалыкез утёнъя министрМинистрлэн верамезъя, ӝегатскытэк но ӝог эм юрттэт сётон но азьланьтӥське. Асьсэдыз урод шӧдыкузы элькунын улӥсьёс эм юрттэтлы вазиськыны, озьы ик эмчиез доре ӧтьыны быгато. Кема кыстӥськись висёнъёс лэчытомо ке, адямиез эмъюртэ интыяло. Нимысьтыз саклык пневмониен висисьёслы, соосты одно ик коронавируслы эскеро.  Тодэ вайытом, азьвылгес ивортӥзы вал, Удмуртиын эм удысысь 1 сюрс 400-лэсь трос ужасьёс ватсаса тыронъёс басьтозы шуыса, со понна 100 миллион 400 сюрс манет висъязы. Тегъёс: Тазалык Ижкар Удмуртия коньдон тазалыкезутён эмчиос ГеоргийЩербак  